ബിജെപി സമരം: ഗ്രൂപ്പ് മത്സരത്തിന്റെ ഭാഗമെന്ന് കേരള കോണ്ഗ്രസ് ബി കൊട്ടാരക്കര: വിവിധ ചേരികളായി മാറിയ കൊട്ടാരക്കരയിലെ ബിജെപി അവരുടെ ഗ്രൂപ്പ് പോരിനും കിടമത്സരത്തിനും മറയിടാന് വേണ്ടിയാണ് മുന്സിപ്പല് ചെയര്മാന് എ. ഷാജുവിനെതിരെ വിലകുറഞ്ഞ സമരാഭാസം നടത്തുന്നതെന്ന് കേരളകോണ്ഗ്രസ് ബി കൊട്ടാരക്കര നിയോജക മണ്ഡലം കമ്മിറ്റി അഭിപ്രായപ്പെട്ടു. അനാവശ്യ സമരത്തിനും അക്രമത്തിനും എതിരെ ബിജെപിയില് തന്നെ അപസ്വരം ഉയര്ന്നു കഴിഞ്ഞു. ചെയര്മാന് അടക്കം ജനപ്രതിനിധികളെയും മുന്സിപ്പാലിറ്റി സെക്രട്ടറിയെയും ഓഫീസിനുള്ളില് കടന്നു കയറി ഗുണ്ടാ ആക്രമണം പോലെ സമരാഭാസം നടത്തിയതിനാണ് ഇപ്പോള് ജയില്വാസം അനുഭവിക്കേണ്ടി വന്നത്. പരാതിക്കാരന് പരാതി പിന്വലിച്ചതോടു ബിജെപി സമരം ഉണ്ടയില്ല വെടിയായി മാറിയതായി കേരളാ കോണ്ഗ്രസ് അഭിപ്രായപ്പെട്ടു. അനാവശ്യ വിവാദം ഉയര്ത്തി വികസനം തടസപ്പെടുത്തുന്ന ജനവിരുദ്ധമായ സമരങ്ങളില് നിന്നും ബിജെപി പിന്മാറണം എന്നും കേരള കോണ്ഗ്രസ് ആവശ്യപ്പെട്ടു. ജേക്കബ് വര്ഗീസ് വടക്കടത് അധ്യക്ഷത വഹിച്ചു. യോഗത്തില് കെ. പ്രഭാകരന് നായര്, തൃക്കണ്ണമംഗല് ജോയികുട്ടി, നീലേശ്വരം ഗോപാലകൃഷ്ണന്, കൃഷ്ണന് കുട്ടി നായര്, പെരുംകുളം സുരേഷ്, ആനയം തുളസി, കെ. എസ്. രാധാകൃഷ്ണന്, ശ്യംകുമാര്, സബാഷ് ഖാന്, കരീം, പെരുംകുളം രാജീവ്, ഷുഗു. സി. തോമസ്, സാബു നെല്ലിക്കുന്നം തുടങ്ങിയവര് പ്രസംഗിച്ചു.